नहीं, ऐसा नहीं है. बोर्ड के मार्क्स का महत्त्व रहेगा ही लेकिन इतना नहीं रहेगा जितना अब तक था. सीयूईटी परीक्षा में शामिल होने के लिए तो कोई न्यूनतम अंक की मांग नहीं है, परंतु यूनिवर्सिटी इस तरह की कोई मांग कर सकती है. दूसरी बात राष्ट्रीय परीक्षा एजेंसी के नोटिफिकेशन में ये साफ-साफ कहा गया है कि, इस परीक्षा में जो प्रश्न आएंगे वो 12वीं के एनसीईआरटी से ही आएंगे. अत: आप जितना अच्छे से अपनी 12वीं की पढ़ाई करेंगे, उतना ही आपके लिए अधिक स्कोर करना आसान होगा. इसलिए जो विद्यार्थी भी अभी 12वीं में है या जानेवाले है उनको इस की अलग से तैयारी करने के चक्कर में अपने क्लास की पढ़ाई को हल्के में नहीं लेना है. बल्कि दोनों का संतुलन (balance) बना कर चलना है.